CELEX: 32007D0188
Language: mt
Date: 2007-03-26 00:00:00
Title: Deċiżjoni tal-Kummissjoni tas- 26 ta' Marzu 2007 li temenda d-Deċiżjoni 2006/596/KE li telenka l-lista ta' reġjuni eliġibbli għall-finanzjament mill-Fondi Strutturali skond l-objettiv ta' Konverġenza għall-perjodu 2007-2013 għal dak li jikkonċerna l-Bulgarija u r-Rumanija (notifikat bid-dokument numru C(2007) 1282)

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               407
            
         DEĊIŻJONI TAL-KUMMISSJONI
   tas-26 ta' Marzu 2007
   li temenda d-Deċiżjoni 2006/596/KE li telenka l-lista ta' reġjuni eliġibbli għall-finanzjament mill-Fondi Strutturali skond l-objettiv ta' Konverġenza għall-perjodu 2007-2013 għal dak li jikkonċerna l-Bulgarija u r-Rumanija
   (notifikat bid-dokument numru C(2007) 1282)
   (2007/188/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1083/2006 tal-11 ta' Lulju 2006 li jistabbilixxi dispożizzjonijiet ġenerali dwar il-Fond Ewropew ta' l-Iżvilupp Reġjonali, il-Fond Soċjali Ewropew u l-Fond ta' Koeżjoni, u li jirrevoka r-Regolament (KE) Nru 1260/1999 (1), u b'mod partikolari l-Artikolu 5(3) tiegħu,
   Billi:
   
               (1)
            
            
               Bid-Deċiżjoni tal-Kummissjoni 2006/596/KE (2) il-Kummissjoni stabbilit lista ta' reġjuni eliġibbli għall-finanzjament mill-Fondi Strutturali skond l-objettiv ta' Konverġenza għall-perjodu 2007-2013.
            
         
               (2)
            
            
               Wara l-adeżjoni tal-Bulgarija u r-Rumanija, dawn l-Istati Membri għandhom jizdiedu fuq il-lista ta' Stati Membri eliġibbli għall-finanzjament mill-Fond ta' Koeżjoni għall-perjodu 2007-2013.
            
         
               (3)
            
            
               Id-Deċiżjoni 2006/596/KE għandha għalhekk tkun emendata skond dan.
            
         
               (4)
            
            
               Għal raġunijiet ta' ċarezza u ċertezza legali, din id-Deċiżjoni għandha tapplika mid-data ta' l-adeżjoni tal-Bulgarija u r-Rumanija,
            
         ADOTTAT DIN ID-DEĊIŻJONI:
   Artikolu 1
   L-Anness I għad-Deċiżjoni 2006/596/KE qed jinbidel bl-Anness għal din id-Deċiżjoni.
   Artikolu 2
   Din id-Deċiżjoni għandha tgħodd mill-1 ta' Jannar 2007.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, 26 ta' Marzu 2007.
      
         
            Għall-Kummissjoni
         
         Danuta HÜBNER
         
            Membru tal-Kummissjoni
         
      
   
   
      (1)  ĠU L 210, 31.7.2006, p. 25. Ir-Regolament kif emendat bir-Regolament (KE) Nru 1989/2006 (ĠU L 411, 30.12.2006, p. 6).
   
      (2)  ĠU L 243, 6.9.2006, p. 47.
   
      ANNESS
      
         
            “ANNESS I
            Lista ta' Stati Membri eliġibbli għall-iffinanzjar mill-Fond tal-Koeżjoni mill-1 ta' Jannar 2007
            
                         
                     
                     
                        Il-Bulgarija
                     
                  
                         
                     
                     
                        Ir-Repubblika Ċeka
                     
                  
                         
                     
                     
                        L-Estonja
                     
                  
                         
                     
                     
                        Il-Greċja
                     
                  
                         
                     
                     
                        Ċipru
                     
                  
                         
                     
                     
                        Il-Latvja
                     
                  
                         
                     
                     
                        Il-Litwanja
                     
                  
                         
                     
                     
                        L-Ungerija
                     
                  
                         
                     
                     
                        Malta
                     
                  
                         
                     
                     
                        Il-Polonja
                     
                  
                         
                     
                     
                        Portugall
                     
                  
                         
                     
                     
                        Ir-Rumanija
                     
                  
                         
                     
                     
                        Is-Slovenja
                     
                  
                         
                     
                     
                        Is-Slovakkja”